kardosdrur/scandi-wiki huggingface dataset:
Æbeløgård

Æbeløgård er en gammel gård, som nævnes første gang i 1231, da øen tilhørte kronen. Gården ligger på Æbelø i Klinte Sogn, Skam Herred, Nordfyns Kommune.

Æbeløgård Gods er på 275 hektar

Ejere af Æbeløgård 

 (1231-1578) Kronen
 (1578) Magdalene Sehested gift Podebusk
 (1578-1600) Claus Podebusk
 (1600-1623) Mourids Podebusk
 (1623-1726) Borgere i Bogense
 (1726-1756) Ivar Andersen
 (1756-1762) Ivarsdatter Andersen gift von Heinen
 (1762-1782) A. C. von Heinen
 (1782-1795) Joachim greve von Moltke
 (1795-1810) Ulrik Vilhelm greve Roepstorff
 (1810-1813) Christian Alexander greve von Petersdorff 
 (1813-1839) Gregers Christian Frederik greve von Petersdorff
 (1839-1846) Ulrik Vilhelm greve von Petersdorff
 (1846-1915) Christian Alexander greve von Petersdorff 
 (1915-1919) Paul Ludvig Peter greve von Petersdorff
 (1919-1920) Theodor Sigismund Wedel-Heinen
 (1920-1923) E. Glückstadt
 (1923-1955) T. Hofman Olsen
 (1955-1995) A/S Æbelø v/a Erik Wilhelm Grevenkop-Castenschiold
 (1995-) Aage V. Jensens Fonde

Kilder 
 Kraks Landbrug

Herregårde i Nordfyns Kommune
Herregårde i Odense Amt
GNK Dinamo Zagreb

GNK Dinamo Zagreb, eller blot Dinamo Zagreb, er en kroatisk fodboldklub som ligger i den kroatiske hovedstad Zagreb. Det er den største fodboldklub i Kroatien.

Efter 2. verdenskrig blev alle fodboldklubberne i Zagreb nedlagt af det nye kommunistiske styre, og der blev oprettet en ny fodboldklub, Dinamo Zagreb.

Da Kroatien blev en selvstændig stat, skiftede klubben i 1991 navn til HAŠK-Građanski og derefter i 1993 til Croatia Zagreb. Det nye navn vandt dog ikke tilslutning blandt klubbens tilhængere, så i 2000 skiftede den igen navn til Dinamo Zagreb.

Historiske slutplaceringer

Præmieliste 
 Jugoslaviske mestre
 1948, 1952, 1958, 1982
 Jugoslaviske pokalvindere
 1951, 1960, 1963, 1965, 1969, 1980, 1983
 Kroatiske mestre
 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023
 Kroatiske pokalvindere
 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018

Spillere

Referencer

Eksterne henvisninger 

Fodboldklubber i Kroatien
Etableret i 1945
Zagreb
Fænøgård

Fænøgård Ligger på øen Fænø ved Middelfart. Fænøgård er dannet i 1763 af Niels Basse til Hindsgavl Slot. Gården ligger i Middelfart Sogn i Middelfart Kommune. 

Den nuværende hovedbygning er opført i 2003-2004.

Fænøgård Gods er på 388,4 hektar.

Ejere af Fænøgård 

 (1763-1773) Niels Andersen Basse 
 (1773) Karen Basse Fønss gift von Adeler
 (1773-1801) Christian Holger von Adeler
 (1801-1808) Karen Basse Fønss gift von Adeler
 (1808-1815) Karen Basse Fønss dødsbo
 (1815-1858) Niels Basse Fønss 
 (1858-1907) Niels Basse Fønss 
 (1907-1921) Frederik Niels Basse Fønss
 (1921-1935) Carl Lawaetz
 (1935-1947) Ib de Mylius-Benzon
 (1947-1975) Aksel M. Horsens
 (1975-1990) Jens Erik Horsens
 (1990-1999) Mads Eg Damgaard
 (1999-) Flemming Skouboe

Kilder 
 Kraks Landbrug

Herregårde i Middelfart Kommune
Syrah

Syrah eller Shiraz er en blå drue, der ofte bruges til at skabe fyldige vine med god syre og masser af mørk frugt i smagen. Navnet Syrah bruges i det sydlige Frankrig, hvor druen stammer fra, mens Shiraz er navnet, der benyttes i Australien.

Navn 
Myter og legender har knyttet navnet til Shiraz i Iran, Siracusa i Italien og Syrien m.fl. Men det er folkeetymologi, og det er sandsynligt, at navnet kommer fra en keltisk-ligurisk rod (indoeuropæisk *ser) som betyder bjergkæde (jf. spansk sierra) eller langvarig (jf. latin serus).

Oprindelse 
Syrah stammer fra Rhône-dalen i SØ-Frankrig, og en DNA-analyse fra 1998 af University of California har vist, at druen er en krydsning mellem Dureza og Mondeuse Blanche fra samme område.

Anvendelse 
Druen bruges både som blandingsdrue og alene.

Druesorter
Shiraz

Denne artikel omhandler byen Shiraz, for druen shiraz, se Syrah.

 

Shirāz (persisk: شیراز Shīrāz) er en by i Zagros-bjergene i den sydvestlige del af Iran. Byen er provinsen Fars' hovedby. I 2016 havde Shiraz 1.810.000 indbyggere.

Shiraz er en ældgammel by og har været Irans hovedstad flere gange. Senest var den Persiens hovedstad under zand-dynastiet fra 1750 til 1781 og hovedstad i det sydlige Iran fra 1781 til 1794 under safaviderne.

Shiraz er kendt for digte, vin og roser. Byen har et moderat klima og har været et regionalt handelscenter i mere end 1.000 år.

Der er flere grupper af kurdere, der bor i Shiraz, deriblandt Kuruni.

Den ældgamle by Shiraz er meget berømt og kendt som "Irans poetiske hovedstad", da to store digtere, Sa'di (1209-1291) og Hafez (1324-1391), stammer fra byen. Mange turister og iranere besøger deres gravplads for at høre og læse deres smukke poesi. I 2017 var der 712.000 turister ved Hafez' gravplads. Byen er også kendt for sit Pars Museum, roser, sin gode vin og for at have været et handelscenter i mere end 1000 år.

I byen Shiraz ligger Bagh-é Eram (Paradisets have). Her ligger et smukt palads, hvor man kan finde alle slags blomster. De smukke mønstrede vægge stammer fra den tid, hvor Shah Abbas den mægtige levede (1571-1629). Derudover er Shiraz kendt for Seyed Amir Ahmad's gravsted "Shah Cheragh", fordi han var Imam Rezas' bror (den ottende Imam). Det hellige gravsted ser meget smukt ud om aftenen, hvis man går udenfor og kigger på det. Templet er dækket med lys, der får det til at se magisk ud. Det er et meget betydningsfuldt sted for muslimer, og selvom man ikke er muslim, er man velkommen til at komme ind og se templet indefra, hvis man har bedt om lov, og kvinderne er passende klædt.

Personer fra Shiraz
Báb eller Siyyid ’Alí Muḥammad Shírází († 1850)

Kilder 

 
Byer i Iran
Afonso Alves

Afonso Alves Martins Jr. (født d. 30. januar 1981 i Belo Horizonte, Brasilien) er en brasiliansk tidligere fodboldspiller.

Alves startede sin karriere hos Atlético Mineiro fra hans hjemland, men skiftede hurtigt til den svenske liga, Allsvenskan, hos klubberne Örgryte IS og Malmö FF. Hos Malmö FF var han længe fast i angrebet sammen med Markus Rosenberg (nu Ajax Amsterdam). Alves blev i sommeren 2006 købt af SC Heerenveen for 4,5 millioner euro, og er dermed den dyreste spiller SC Heerenveen har købt i historien. Han er desuden indehaver af rekorden for flest scorede mål i en ligakamp i Holland med sine 7 mål mod Heracles i 9-0 sejren 7. oktober 2007 – derved slog han Marco Van Bastens gamle rekord på 6 mål.

Karriere

Eksterne henvisninger 

Fodboldspillere fra Brasilien
Fodboldspillere fra SC Heerenveen
Fodboldspillere fra Middlesbrough F.C.
Fodboldspillere fra Malmö FF
Fodboldspillere fra Örgryte IS
Personer fra Belo Horizonte
Skrillingegård

Skrillingegård er dannet i 1800, som en avlsgård til Billeskov. Gården ligger i Kauslunde Sogn, Vends Herred, Odense Amt, Middelfart Kommune.

Skrillingegård Gods er på 124 hektar

Ejere af Skrillingegård 

 (1800-1803) Hans Rudolph Grabow Juel
 (1803-1808) Karen Basse Fønss gift von Adeler
 (1808-1815) Karen Basse Fønss dødsbo
 (1815-1828) Niels Basse Fønss 
 (1828-1881) H. V. Kragh
 (1881-1895) J. N. Jensen
 (1895-1898) Enke Fru Jensen
 (1898-1908) Hans Peter Hansen
 (1908-1910) Enke Fru Gerda Hansen gift Møller
 (1910-1934) G. Møller 
 (1934-1947) Ivar Christian Bjerg Pedersen Lundgaard
 (1947-1985) Peder Bjerg Lundgaard (søn)
 (1985-1986) Birte Rostrup gift Lundgaard
 (1986-2007)   Peder Lundgaard (søn)
 (2016-nu) Verdens bedste naboer

Kilder 
 Kraks Landbrug

Herregårde i Middelfart Kommune
Herregårde i Odense Amt
Bare to cm flamingo

Bare to cm flamingo (Originaltitel: Mick Harte was here) er en amerikansk børnebog fra 1995 af forfatteren Barbara Park.
Den handler om den 13-årige pige Fanny, der prøver at forholde sig til sin brors, Michael, død i en trafikulykke.
Han falder over en sten og bliver kørt over og dør fordi han ikke ville bruge den cykelhjelm, som titlen henviser til.

Bogen vandt, i 1998 en William Allen White Children's Book Award.

Henvisninger

Bibliotek.dk - Bare to cm flamingo

Børnebøger
Sig nærmer tiden

Sig nærmer tiden, da jeg må væk er en sang med tekst af Steen Steensen Blicher og musik af Oluf Ring. Teksten stammer fra digtsamlingen Trækfuglene af Blicher.

Sangen blev brugt i filmen I krig & kærlighed (2018), hvor den blev sunget af Rosalinde Mynster.

Referencer 

Sange fra 1837
Sange fra Danmark
Michael Tørnes

Michael Tørnes (født 8. januar 1986) er en fodboldmålmand, der tidligere har spillet for Brøndby IF. Hertil kom han fra danske fodboldklub Vendsyssel, men han har spillet i en række internationale og danske klubber, heriblandt Odense Boldklub.

Karriere

Før Brøndby 
Han stod i finalen i Ekstra Bladets Skolefodboldturnering med Lindehøjskolen, først i 2000, og efterfølgende i 2002. Tørnes fik en kedelig afslutning på finalen i 2000, da han blev udvist, og holdet efterfølgende tabte på straffesparkskonkurrence. Men i 2002 tog Lindehøjskolen, og specielt Tørnes, revanche for nederlaget to år forinden, da holdet vandt, efter endnu en nervepirrende straffesparkskonkurrence. I øvrigt var Tørnes holdets topscorer, selvom han i størstedelen af turneringen stod på mål. Hans målnæse stammer tilbage fra ungdomsårene, hvor han i en årgang spillede angriber med stor succes.

Tørnes begyndte karrieren i hjembyen Herlev IF og var i sin ungdom forbi Farum BK, Lyngby BK og Brønshøj Boldklub.

Brøndby 
Tørnes blev rykket op i Brøndbys A-trup 1. juli 2006. Han fik sin debut 10. august 2006 på udebane mod Flora Tallinn fra Estland, da Casper Ankergren blev udvist. Her holdt han målet rent, og Brøndby spillede uafgjort 0-0.

HJK Helsinki 
28. marts 2014 skrev han under på en 1-årig kontrakt med HJK Helsinki

Sandefjord 
Den 16. april 2015 skrev Tørnes under på en kontrakt med den norske klub Sandefjord for resten af året.

Landsholdhold 
Han har spillet 20 landsholdskampe på diverse ungdomslandshold.

Titler 
HJK Helsinki
 Veikkausliiga: 2014
 Finnish Cup: 2014

Vitesse
 KNVB Cup: 2016–17

Brøndby
 Royal League: 2006–07
 Superliga: 2020–21

Referencer

Eksterne henvisniger 
 

Personer fra Herlev
Fodboldspillere fra Danmark
Fodboldspillere fra Brønshøj Boldklub
Fodboldspillere fra Brøndby IF
Fodboldspillere fra HJK Helsinki
Fodboldspillere fra Sandefjord Fotball
Fodboldspillere fra Odense Boldklub
Fodboldspillere fra SBV Vitesse
Fodboldspillere fra Vendsyssel F.F.
Martin Pedersen (fodboldspiller, født 1983)

Martin Meldgaard Pedersen (født 9. oktober 1983) er en dansk tidligere fodboldspiller og -træner. Han har tidligere optrådt for FC Fredericia, AaB, Vejle BK, FC Hjørring, Valur, SønderjyskE, B36 Tórshavn og Vejgaard Boldspilklub.

Karriere 
Martin Pedersen er opvokset i Aalborg og spillede i AaB fra han var fem år til 25 år. Hans position på banen er forsvarsspiller.

Han har et hidsigt temperament, som tidligere i karrieren har kostet ham adskillige advarsler og udvisninger, hvilket har givet anledning til kaldenavnet "røde" (hvilket i en periode blev udbygget med hans hårfarve), men som han med alderen er blevet bedre til at beherske.

I januar 2009 skiftede Martin Pedersen til Vejle Boldklub, men som følge af skader kom han aldrig til at markere sig på klubbens bedste mandskab. Da klubben rykkede ned i sommeren 2009 proklamerede Martin Pedersen, at han ikke længere ønskede at spille for klubben. Vejle Boldklub gav ham efterfølgende fri mulighed til at finde en ny klub. Det blev islandske Valur, som hentede ham på en lejekontrakt.
Efter hans ophold i Valur fik Martin Pedersen ophævet sin kontrakt med Vejle Boldklub, hvorefter han skiftede til FC Hjørring. I sommeren 2011 lavede han en aftale med FC Fredericia. I 2013 skiftede han til den Færøske klub, B36 Tórshavn.

Jammerbugt FC 
I juli 2013 indgik Pedersen en etårig aftale med 2. divisionsklubben Jammerbugt FC. Den 1. februar 2016 blev det offentliggjort, at Martin Pedersen stoppede sin aktive karriere og tiltrådte i stedet som assisterende træner for Jammerbugt FC. Da Frode Langagergaard i løbet af foråret 2016 blev fyret på grund af dårlige resultater, blev Pedersen cheftræner. Den 9. juni samme år blev det offentliggjort, at han fik en permanent kontrakt gældende frem til slutningen af 2017.

I midten af november 2016 blev han fyret fra sin cheftrænerstilling.

Vejgaard Boldspilklub 
Efter at være blevet fyret som træner, vendte han tilbage som fodboldspiller, da han skiftede til Vejgaard Boldspilklub i 2. division fra foråret 2017.

Efter foråret 2017 forlod han Vejgaard Boldspilklub.

Landsholdskarriere 
Martin Pedersen har tidligere spillet på det danske U-21 landshold, hvor han bl.a. opnåede en kamp under EM i 2006, og en kamp som anfører den 22. januar 2006 mod Chile. Han spillede 26 kampe for danske U-21 landshold, hvor han blandet andet deltog ved U/21 Europamesterskabet i fodbold 2006.

Titler

Klub 
AaB
 Superligaen (1): 2007-08

Referencer

Eksterne henvisninger 
 Martin Pedersen på dbukoebenhavn.dk
 

Fodboldspillere fra Danmark
Fodboldspillere fra AaB
Fodboldspillere fra SønderjyskE
Fodboldspillere fra Vejle Boldklub
Fodboldspillere fra Vendsyssel F.F.
Fodboldspillere fra FC Hjørring
Fodboldspillere fra B36
Fodboldspillere fra Jammerbugt FC
Fodboldtrænere fra Danmark
Fodboldtrænere fra Jammerbugt FC
Fodboldspillere fra Vejgaard Boldspilklub
Luthersk ortodoksi

Luthersk ortodoksi er den strenge udformning, lutherdommen fik i 1600-tallet, hvor gnesiolutheranerne ("egentlige")havde sejret over "kryptocalvinisterne" 
i de indre-lutheranske stridigheder, der fulgte i årtierne efter Martin Luthers død 1546. 

Den lutherske ortodoksis tid lå mellem udgivelsen omkring 1577/80 af Konkordieformlen, som skulle bilægge striden mellem lutheranerne indbyrdes, og pietismen og oplysningen i slutningen af 1600-tallet. Og 1700-tallet, hvor pietismen lagde vægt på en indfølende kristendom, og oplysningstiden gav plads til fornuften.

I Danmark vandt den luthersk ortodokse linje en endelig sejr, da Oluf Kock i februar 1614 ikke fik medhold i sine anklager mod professor Hans Poulsen Resen i konfrontationen på Koldinghus med deltagelse af Christian 4., bisper og rigsråder. Som straf blev Kock landsforvist. Kornerup 
regner denne begivenhed for markeringen af den kryptocalvinske lejrs endelige nederlag og tilsvarende begyndelse på perioden med den lutherske ortodoksis dominans, understreget af Resens udnævnelse til biskop over Sjælland 1615 og festlighederne i 1617, hundrede år efter Luthers teser mod aflad oktober 1517, der efter traditionen regnes for Reformationens begyndelse.

Noter

Se også 
 Afsnittene "Oluf Kock" og "Sagen mod Oluf Kock" i artiklerne om de to biskopper Hans Poulsen Resen og Jesper Rasmussen Brochmand

Litteratur 
 Kornerup, Bjørn (1928, 1968). Biskop Hans Poulsen Resen. Bind 1 fra 1928 (disputats), bind 2 fra 1968. København: Gad. DK5=99.4 Resen
 Pedersen, Sigfred (Red.) (1989). Skriftsyn og metode : om den nytestamentlige hermeneutik. 1 i serien Dansk kommentar til Det nye testamente (DKNT). – Århus : Aarhus Universitetsforlag.  DK5=22.5 – Af indholdet: Thorkild C. Lyby: "Skriftsynet i den lutherske ortodoksi."

Reformationen
Luthersk teologi
Svovldioxid

Svovldioxid (SO2) opstår overvejende ved afbrænding af fyringsolie, kul, dieselolie og industriprocesser, der indeholder svovl. Svovldioxid omdannes til svovlsyre og sulfat i løbet af ca. et døgn. Omdannelsen afhænger dog af luftens temperatur og fugtighed. Der er en sammenhæng mellem svovldioxid og sur nedbør.

Svovldioxid kunne tidligere give anledning til problemer specielt om efteråret og vinteren ved svag vind og temperaturinversioner i lav højde. Denne vejrsituation er samtidig præget af diset eller tåget vejr og af høje koncentrationer af andre luftforurenende stoffer som for eksempel sodpartikler.

I dag er koncentrationen af svovldioxid generelt meget lav. Siden begyndelsen af 1980'erne har afsvovlingen af brændstof og forbedret rensning af røg betydet, at svovldioxidkoncentrationen er faldet til en tiendedel i Danmark.

DATA 

Flygtighed              gas 

Farenummer      268

Antændelsesgrænser      – 

UN-nummer       1079

Brandfareklasse         – 

Opløselighed i vand     85 g/l (25 °C) – 177 g/l (0 °C ) 

Grænseværdi             0,5 ppm (1,3 mg/m3 ) 

Massefylde      1,5 (-10 °C ) (vand = 1)

Lugtgrænse              1,1 ppm 

Dampmassefylde  2,2 (luft = 1)

LD50                    – 

Damptryk        340 kPa

LC50                    2.521 ppm i 1 time (ihl-rotte)

Svovlforbindelser
Oxider
Zwedru

Zwedru er en by i det vestafrikanske land Liberia. Byen har ca. 33.800 indbyggere.

Byer i Liberia
Cathrinebjerg

Cathrinebjerg er dannet i 1803 af en parcel fra Billeshave, som en Julius Eibe købte. Gården ligger i Vejlby Sogn, Vends Herred, Region Syddanmark, Middelfart Kommune. Hovedbygningen er opført i 1803

Cathrinebjerg Gods er på 110 hektar.

Ejere af Cathrinebjerg 

 (1803-1819) Niels Julius Eibe
 (1819-1853) Ukendt Ejer
 (1853-1866) Laurits Christian Dehlholm
 (1866-1898) Frederik Ludvig Adolph Gottlieb Dehlholm (søn)
 (1898-1910) Sv. Lacoppidan
 (1910-1915) Carl Brandt
 (1915-1962) Johan P. Jensen-Saltø
 (1962-1984) Jens Laursen
 (1984-1999) Niels Ivar Carl Cederfeld de Simonsen
 (1999-2006) Jens Erik Marcussen
 (2006-2014) Jens Erik Marcussen 
 (2014-) Erik Sørensen

Kilder 
Kraks Landbrug

Herregårde i Middelfart Kommune
Herregårde i Odense Amt
Museum Frello

Museum Frello, tidligere Varde Museum er et udstillingssted, der er en del af Vardemuseerne.

Museet rummer blandt andet 24 malerier af Otto Frello. Museet bruger disse værker til at iscenesætte skiftende dele af museets kulturhistoriske samlinger. Museet har ikke nogle egentlige permanente udstillinger. De udstillinger, der vises, vil være under løbende forandring.

Eksterne henvisninger 
 Varde Museum

Vardemuseerne
Lokalmuseer i Danmark
Museer i Region Syddanmark
Varde
Love Hina

er en en manga skrevet og illustreret af Ken Akamatsu.

Serien handler om Keitaro, som dumper for anden anden gang til optagelsesprøvet til Todai. Han er blevet sparket ud hjemmefra, og hvad skal han så gøre? Heldet smiler til ham – hans bedstemor er taget på en jordomrejse, og hun har gjort ham til bestyrer til Hinata House. Men han er derfor ikke klar over, at der er tale om et rent pigepensionat! Huset beboere hedder Naru, Mokoto, Shinobu, Su Kaolla og Kitsune(Mitsune), der hver har deres personlighed. 
Keitaro står nu over for sit livs prøve, og får meget tæsk på vejen. Kan han overleve at bo sammen med en sværdfægter, to mester sparkere og den drikkende Kitsune? Og hvad sker der når hans gamle veninde fra børnehaven kommer? Læs hans historie og find ud af det.

Der er 14 bind i serien, der oprindelig udkom 1998-2001. På dansk er de udgivet af Forlaget Carlsen 2004-2006.

Anime 
I 2000 blev der lavet anime-serie på 25 afsnit med Love Hina. Det sidste afsnit var tænkt som begyndelsen på sæson 2, men produktionsselskabet løb tør for penge. Til gengæld blev der efterfølgende lavet en julespecial, en forårsspecial og en miniserie Love Hina Again på tre afsnit.

Serien og de to specials er udgivet på DVD med danske undertekster.

Eksterne henvisninger 
 Forlaget Carlsens sider med de 14 danske Manga-bind 
 Verdens største Online Love Hina Spil

Referencer
Patogen

Patogen (fra græsk: παθογένεια, pathogeneia, "ophav til lidelse") betyder: sygdomsfremkaldende.
Man omtaler organismer eller substanser som patogene, hvis de fremkalder sygdom.
Tilsvarende omtales samme agent som et patogen.

En sygdoms fysiologiske udvikling kaldes patogenese.

Eksempler på patogener 
 Bakterier
 Salmonella – maveonde
 Yersinia pestis – pest
 Parasitter (snyltere)
 Plasmodium falciparum – malaria
 Prioner
 BSE – kogalskab
 CJD – Creutzfeldt-Jakobs sygdom
 Virus
 Coronavirus
 HIV – Aids
 Rabies virus – Hundegalskab

Se også 

 ICD-10 Kapitel I - Infektiøse inkl. parasitære sygdomme (WHO's liste)
 Komplementsystemet
 Mikrobiom
 Naturligt reservoir

Sygdomme
Biologi
Alternativomkostning

Alternativomkostninger eller offeromkostninger (engelsk: opportunity cost) betegner indenfor økonomisk teori de omkostninger, der er ved en handling, når de tab, der er ved, at handlingen udelukker andre samtidige handlinger, indregnes – når der med andre ord tages højde for handlingens trade-off.

Umiddelbart er de direkte omkostningerne ved at tage en uddannelse for eksempel alle udgifterne til bøger, bolig og mad. I virkeligheden giver det dog ikke meget mening at indregne bolig og mad, da man alligevel har brug for disse ting, uanset om man er under uddannelse eller ej. Derudover mangler den intuitive beregning også at tage højde for den tid den studerende bruger. Konkret gælder det den tabte månedsløn, som den studerende kunne have tjent ved i stedet at være i arbejde. Tidsforbruget er faktisk typisk den største udgift ved at tage en uddannelse.

Offeromkostninger er et begreb der anvendes i mikroøkonomisk teori. Det er værdien af de omkostninger der mistes i en situation hvor man vælger det næstbedste alternativ i forhold til det bedste. Det er tab af et potentiale, når andre valg træffes. Således kan dette også forstås i bredere forstand end kun monetært. Anvendes for eksempel i sundhedsøkonomi i forbindelse med økonomisk evaluering. 

Alternativomkostninger er bl.a. vigtigt i forbindelser med omkostningsfunktioner.

Se også 
 Implicitte omkostninger
 Eksplicitte omkostninger
 Omkostningsfunktioner

Mikroøkonomi
Hvítanes

Hvítanes er en færøsk bygd nord for Tórshavn på østkysten af øen Streymoy

1974 blev Hvítanes en del af Tórshavn kommune.

Bygden ligger i en lille bugt og har en lille landingsplads for småbåde.
Hovedparten af indbyggerne arbejder i Tórshavn.

Bygden blev grundlagt 1837, da seks indbyggere bosatte sig på stedet.

Omkring 1900 boede Færøernes eneste katolik i Hvítanes. Hun havde sit eget kapel og fik besøg af en katolsk præst fra København en gang om året.

Eksterne henvisninger 

 faroeislands.dk

Bydele i Thorshavn
Implicitte omkostninger

Implicitte omkostninger er inden for mikroøkonomi de omkostninger, som kapitalisten har der ikke antager form af pengeudlæg. For eksempel tabt rente af investeret kapital og egen løn.

Se også 
Eksplicitte  omkostninger
Omkostningsfunktioner

Mikroøkonomi
Eksplicitte omkostninger

Eksplicitte omkostninger er inden for mikroøkonomi de omkostninger, som kapitalisten har i form af direkte pengeudlæg til for eksempel råstoffer, bygninger og arbejdsløn.

Se også 
Implicitte omkostninger
Eksplicitte  omkostninger
Omkostningsfunktioner

Mikroøkonomi
Osmanthus

Slægten Osmanthus, der ikke har noget dansk navn, er udbredt med ca. 30 arter i Nordamerika og Asien med hovedområdet i Østasien. Det er stedsegrønne buske (eller mere sjældent: småtræer) med modsatte, læderagtige blade, som er helrandede eller skarpt takkede. Blomsterne er 4-tallige og oftest sødt duftende. Frugterne er ovale, mørkeblå stenfrugter.

 Djævletræ (Osmanthus heterophyllus)
 Duftosmanthus (Osmanthus x burkwoodii)

 Osmanthus americanus
 Osmanthus armatus
 Osmanthus decorus
 Osmanthus delavayi
 Osmanthus fragrans
 Osmanthus serrulatus
 Osmanthus suavis
 Osmanthus yunnanensis

Oliven-familien
Liberty City

Liberty City er en fiktiv by fra computerspillet Grand Theft Auto III, som flere gange er blevet kåret, som verdens værste by, grundet den megen og organiserede kriminalitet i byen. Byen er opdelt i de tre øer Portland Island, Staunton Island og Shoreside Wale.

I byen møder man bl.a. følgende gangstergrupper:
 Leone Family Mafia, ledet af Salvatore Leone.
 Triads.
 The Yakuza, som vi kender den fra den virkelige verden.
 The Diablos.
 South Side Hoods.
 The Colombian Cartel.
 Yardies.

Liberty City i San Andreas 
Liberty City optræder også flere steder i Grand Theft Auto: San Andreas. Ved spillets begyndelse er hovedpersonen Carl Johnson (oftest bare kaldt CJ), vendt hjem efter fem år i Liberty City.
I introen kan man høre CJ tænke: After 5 years on the East Coast, it was time to go home. The East Cost dækker i dette tilfælde over Liberty City.

Senere i spillet skal man i missionen "Saint Mark's Bistro", flyve et fly fra lufthavnen i Las Venturas til Liberty City, hvor man skal "rydde op" på en bistro.

Liberty City i GTA IV 
Liberty City, optræder også i GTA IV. Denne inkarnation af byen er endnu mere inspireret af New York end sine forgængere. Bl.a har byen en  smilende statue af Frihedsgudinden ,men den holder en kaffekop i stedet for en fakkel.

Grand Theft Auto
Fiktive steder
Fiktive byer